pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คกก.พิจารณาค่าตอบแทนภาครัฐฯ อนุมัติในหลักการปรับปรุงค่าตอบแทน ฉบับที่ 11 และ 12 ให้คณะรัฐมนตรีเห็นชอบ ให้ระบบเดินหน้าต่อไปได้ในปีงบประมาณ 2560
วันอังคารที่ 19 กรกฎาคม 2559
คกก.พิจารณาค่าตอบแทนภาครัฐฯ อนุมัติในหลักการปรับปรุงค่าตอบแทน ฉบับที่ 11 และ 12 ให้คณะรัฐมนตรีเห็นชอบ ให้ระบบเดินหน้าต่อไปได้ในปีงบประมาณ 2560
วันนี้(15 กรกฎาคม 2559)ที่ กระทรวงสาธารณสุข จ.นนทบุรี ศ.คลินิกเกียรติคุณ นพ.ปิยะสกล  สกลสัตยาทร รัฐมนตรีว่าการกระทรวงสาธารณสุขพร้อมด้วย นพ.โสภณ เมฆธน ปลัดกระทรวงสาธารณสุข ประชุมคณะกรรมการพิจารณาทบทวนระบบการจ่ายค่าตอบแทนกําลังคนด้านสาธารณสุขที่ปฎิบัติง
วันนี้(15 กรกฎาคม 2559)ที่ กระทรวงสาธารณสุข จ.นนทบุรี ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขพร้อมด้วย นพ.โสภณ เมฆธน ปลัดกระทรวงสาธารณสุข ประชุมคณะกรรมการพิจารณาทบทวนระบบการจ่ายค่าตอบแทนกําลังคนด้านสาธารณสุขที่ปฎิบัติงานในภาครัฐ ประกอบด้วยผู้แทน เลขาธิการคณะกรรมการข้าราชการพลเรือน สภาพัฒน์ฯ สํานักงบประมาณ กรมบัญชีกลาง สํานักงานหลักประกันสุขภาพแห่งชาติ กรุงเทพมหานคร กระทรวงการคลัง กระทรวงกลาโหม กระทรวงศึกษาธิการ กระทรวงยุติธรรม สํานักงานตํารวจแห่งชาติ ชมรมสาธารณสุขจังหวัด เป็นต้น เพื่อศึกษาปัญหาอุปสรรค ทิศทางและแนวทางการพัฒนาระบบการจ่ายค่าตอบแทนกําลังคนที่ปฎิบัติงานในภาครัฐ พิจารณาหลักเกณฑ์การจ่ายค่าตอบแทน ที่กระจายเป็นธรรม ธํารงรักษาคนไว้ในระบบและเกิดประสิทธิภาพในการปฎิบัติงาน
โดยในวันนี้ที่ประชุมได้รับทราบสถานการณ์ภาพรวมค่าตอบแทนกําลังคนด้านสาธารณสุขและการปรับปรุงแก้ไข การประเมินระบบค่าตอบแทน โดยคณะผู้วิจัยมหาวิทยาลัยนเรศวร รวมทั้งได้ร่วมกันพิจารณาข้อเสนอการปรับปรุงค่าตอบแทนฉบับที่ 8 ปรับปรุงเป็นฉบับที่ 11 ใน 4 ประเด็น คือ1.ใช้หลักเกณฑ์พื้นที่ระดับ 6 เหมือนกันทุกวิชาชีพ 2.ใช้หลักเกณฑ์อายุราชการ 3ช่วงอายุ เหมือนกันทุกวิชาชีพ 3.เพิ่มกลุ่มสายงานส่งเสริมสุขภาพ ควบคุมป้องกันโรค ฟื้นฟูสมรรถภาพและคุ้มครองผู้บริโภค 4.ช่องว่างค่าตอบแทนระหว่างวิชาชีพลดลง
ส่วนฉบับที่ 9 ที่จะปรับปรุงเป็นฉบับที่12นั้น ส่วนใหญ่ยังใช้หลักเกณฑ์เดิมตามฉบับที่9มีการปรับปรุงในรายละเอียดเล็กน้อย เพื่อให้ระบบเดินหน้าไปได้ในปีงบประมาณ2560โดยในวันนี้คณะกรรมการได้อนุมัติในหลักการ ในการปรับปรุงอัตราค่าตอบแทนฉบับที่ 11 และฉบับที่12เพื่อนําเสนอคณะรัฐมนตรีต่อไป ในวันที่ 21กรกฎาคม 2559เพื่อให้พิจารณาให้ความเห็นชอบภายในเดือนกันยายน2559นี้ ต่อไป
ทั้งนี้ ภาพรวมค่าตอบแทนกําลังคนที่ปฎิบัติงานให้กับหน่วยบริการของกระทรวงสาธารณสุข มาจาก 2 แหล่งคือ งบประมาณ และเงินบํารุง โดยเป็นเงินงบประมาณ ร้อยละ 59 ที่เหลือเป็นเงินบํารุงของหน่วยงาน
รัฐบาลไทย-ข่าวทำเนียบรัฐบาล-รองนรม. สมคิดฯ เป็นประธานการประชุมคณะกรรมการอำนวยการหนึ่งตำบล หนึ่งผลิตภัณฑ์ แห่งชาติ (กอ.นตผ.) ครั้งที่ 1/2561
วันศุกร์ที่ 11 พฤษภาคม 2561
รองนรม. สมคิดฯ เป็นประธานการประชุมคณะกรรมการอํานวยการหนึ่งตําบล หนึ่งผลิตภัณฑ์ แห่งชาติ (กอ.นตผ.) ครั้งที่ 1/2561
ที่ประชุม กอ.นตผ. มีมติเห็นชอบในหลักการจัดสรรงบประมาณโครงการหนึ่งตําบล หนึ่งผลิตภัณฑ์
ประจําปีงบประมาณ พ.ศ. 2562 เพื่อกระจายรายได้สู่ชุมชนอย่างทั่วถึงทุกภูมิภาค
วันนี้ (11 พ.ค. 61) เวลา 09.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายสมคิด จาตุศรีพิทักษ์ รองนายกรัฐมนตรี เป็นประธานการประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ (กอ.นตผ.) ครั้งที่ 1/2561 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการจัดสรรงบประมาณโครงการหนึ่งตําบล หนึ่งผลิตภัณฑ์ ประจําปีงบประมาณ พ.ศ. 2562 โดยการขับเคลื่อนโครงการหนึ่งตําบล หนึ่งผลิตภัณฑ์ ผ่านหน่วยงานต่าง ๆ ที่รับผิดชอบ ได้แก่ กระทรวงอุตสาหกรรม กระทรวงเกษตรและสหกรณ์ กระทรวงสาธารณสุข และกระทรวงศึกษาธิการ พร้อมทั้งได้มอบนโยบายแนวทางในการขับเคลื่อนโครงการหนึ่งตําบล หนึ่งผลิตภัณฑ์ ดังนี้
1. ต่อยอดผลิตภัณฑ์ OTOP เป็นสินค้าที่ดีมีคุณภาพ แต่ยังต้องเร่งปรับปรุงพัฒนาเรื่องการออกแบบผลิตภัณฑ์ให้น่าสนใจทันสมัย เพื่อสร้างความโดดเด่นทางการตลาด
2. ต้องกําหนดช่องทางการจําหน่ายให้เหมาะสมกับสินค้า OTOP พร้อมปรับปรุงการคัดเลือกสินค้า OTOP ที่มาจําหน่ายบนเครื่องบินให้เหมาะสมยิ่งขึ้น
3. ให้เชื่อมโยงและบูรณาการการท่องเที่ยวกับสินค้า OTOP โดยเน้นการผลักดันในพื้นที่แหล่งท่องเที่ยวเมืองรอง โดยเฉพาะอย่างยิ่งการให้ความสําคัญกับกลุ่มนักท่องเที่ยวชาวจีน
4. มอบหมายปลัดสํานักนายกรัฐมนตรี ในฐานะฝ่ายเลขานุการพิจารณาจัดทําแผนแม่บทการขับเคลื่อนโครงการหนึ่งตําบล หนึ่งผลิตภัณฑ์ให้มีประสิทธิภาพมากขึ้นด้วยการบูรณาการให้การทํางานของทั้งภาครัฐ ภาคเอกชน และสถาบันการศึกษา เพื่อเกิดผลดีต่อการกระจายรายได้สู่ชุมชนครอบคลุมทุกภูมิภาคอย่างยั่งยืนต่อไป
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ยินดีที่อาเซียนบวกสามมีพลวัตและประสิทธิภาพ ร่วมกำหนดทิศทางสู่การเป็นประชาคมเศรษฐกิจเอเชียตะวันออก (EAEc) ในอนาคต
วันพฤหัสบดีที่ 15 พฤศจิกายน 2561
นายกรัฐมนตรี ยินดีที่อาเซียนบวกสามมีพลวัตและประสิทธิภาพ ร่วมกําหนดทิศทางสู่การเป็นประชาคมเศรษฐกิจเอเชียตะวันออก (EAEc) ในอนาคต
นายกรัฐมนตรี ยินดีที่อาเซียนบวกสามมีพลวัตและประสิทธิภาพ ร่วมกําหนดทิศทางสู่การเป็นประชาคมเศรษฐกิจเอเชียตะวันออก (EAEc) ในอนาคต
วันนี้ (15 พ.ย. 2561) เวลา 11.00 น. พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียนบวกสาม ครั้งที่21 ณ ศูนย์ประชุมและนิทรรศการ Suntec สาธารณรัฐสิงคโปร์ ภายหลังเสร็จสิ้น พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่าอาเซียนบวกสามถือเป็นหนึ่งในกรอบความร่วมมือของอาเซียนกับคู่เจรจาที่มีพลวัตและประสิทธิภาพสูง ส่งเสริมความร่วมมือรอบด้าน และเป็นเสาหลักของเสถียรภาพและความเจริญรุ่งเรืองในภูมิภาคซึ่งเป็นเรื่องที่น่ายินดีที่กระบวนการความร่วมมือ 3 ฝ่ายมีพลวัตมากยิ่งขึ้น นายกรัฐมนตรีเสนอแนวทางส่งเสริมความร่วมมืออาเซียนบวกสามให้เพิ่มพูนยิ่งขึ้นไป ดังนี้
ประการแรกการมุ่งไปสู่ประชาคมเศรษฐกิจเอเชียตะวันออกในอนาคตปัจจุบัน อาเซียนบวกสามเป็นภูมิภาคที่มีประชากรรวมกันกว่า 1 ใน 3 และขนาดเศรษฐกิจใหญ่กว่า 1 ใน 4 ของโลก ดังนั้น ประชาคมเศรษฐกิจเอเชียตะวันออก(อีเออีซี)ถือเป็นพัฒนาการของกรอบความร่วมมืออาเซียนบวกสามที่ยกระดับขึ้นอีกขั้น โดยไม่กระทบกับการปฏิบัติตาม “อาร์เซ็บ” (RCEP) ที่ควรมีการบรรลุความตกลงได้โดยเร็ว ในการนี้ ไทยขอสนับสนุนแนวคิดจัดตั้งกลุ่มวิสัยทัศน์เอเชียตะวันออก รุ่นที่ 3(อีเอวีจี สาม) เพื่อนําเสนอวิสัยทัศน์ในอีก 20 ปีข้างหน้า รวมทั้งแนวคิด “อีเออีซี” (EAEc)ที่ตั้งบนพื้นฐานของความร่วมมือที่ใกล้ชิดขึ้นในลักษณะที่เป็นผลประโยชน์ร่วมกัน ในขณะเดียวกัน ความร่วมมือไตรภาคีของจีน ญี่ปุ่นและสาธารณรัฐเกาหลีกับประเทศอื่นในภูมิภาคในลักษณะ 3+Xหรือสมการอื่นใด เช่น 2+1 ย่อมจะช่วยเกื้อกูลการส่งเสริมความร่วมมือรายสาขาและสอดคล้องกับแนวคิดของไทยในเรื่องอาเซียน+1
ประการที่สอง การส่งเสริมการมีส่วนร่วมของทุกภาคส่วน นายกรัฐมนตรีเห็นว่าควรมียุทธศาสตร์ความร่วมมือ โดยมีประชาชนเป็นศูนย์กลาง ส่งเสริมคุณภาพชีวิตที่ดีของประชาชนในภูมิภาค ทําให้อาเซียนบวกสามเป็นกรอบความร่วมมือที่มองไปข้างหน้า และไม่ทิ้งใครไว้ข้างหลัง ไทยจึงได้ร่วมกับเครือข่ายคลังสมองเอเชียตะวันออกจัดการระดมสมองเพื่อจัดทําข้อเสนอแนะเชิงนโยบาย ภายใต้หัวข้อ“การส่งเสริมให้คนพิการเข้าสู่สังคมกระแสหลักในประชาคมเศรษฐกิจเอเชียตะวันออก” และใช้โอกาสนี้ขอให้ประเทศบวกสามสนับสนุนความพยายามของอาเซียนที่จะจัดตั้ง “ศูนย์อาเซียนเพื่อผู้สูงวัยอย่างมีศักยภาพและนวัตกรรม” ขึ้นที่ประเทศไทย เพื่อให้อาเซียนมีความพร้อมมากยิ่งขึ้นกับแนวโน้มสังคมสูงอายุ
ประการที่สาม คือการส่งเสริมสันติภาพที่ยั่งยืนในภูมิภาค นายกรัฐมนตรียินดีต่อพัฒนาการเชิงบวกในคาบสมุทรเกาหลีรวมถึงการประชุมสุดยอดระหว่างสองเกาหลี ประธานาธิบดีมุน แช อิน และประธานคิม จง อุน ครั้งล่าสุด ที่กรุงเปียงยาง เมื่อเดือนกันยายน2561โดยไทยเชื่อมั่นว่าพัฒนาการดังกล่าวจะนําไปสู่การทําให้คาบสมุทรเกาหลีปราศจากอาวุธนิวเคลียร์ และนํามาซึ่งสันติภาพและความมั่นคงบนคาบสมุทรเกาหลีอย่างยั่งยืน โดยไทยพร้อมสนับสนุนกระบวนการแก้ปัญหาอย่างสันติด้วยการเจรจาต่าง ๆ เพื่อประโยชน์ของประชาชน ทั้งในคาบสมุทรเกาหลีและเอเชียตะวันออก
รัฐบาลไทย-ข่าวทำเนียบรัฐบาล-นายกรัฐมนตรีสั่งดำเนินการกับเจ้าของบ่อนและคนเผาป่าอย่างเด็ดขาด
วันพุธที่ 15 เมษายน 2563
นายกรัฐมนตรีสั่งดําเนินการกับเจ้าของบ่อนและคนเผาป่าอย่างเด็ดขาด
นายกรัฐมนตรีสั่งดําเนินการกับเจ้าของบ่อนและคนเผาป่าอย่างเด็ดขาด
วันนี้ (15 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงสั่งเจ้าหน้าที่ดําเนินการเด็ดขาดกับเจ้าของบ่อนและคนเผาป่า โดยมีสาระสําคัญดังนี้
นายกรัฐมนตรีได้สั่งการให้ดําเนินคดีกับผู้ที่เปิดบ่อนการพนันและผู้ที่จุดไฟเผาป่าเด็ดขาด โดยย้ําไม่อยากให้เกิดการสูญเสียเจ้าหน้าที่ผู้ปฏิบัติงานและงบประมาณ พร้อมขอความร่วมมือทั้งพรรคร่วมรัฐบาล และพรรคฝ่ายค้าน ให้ช่วยกันดูแลประชาชนคนไทยทั้งประเทศตามหน้าที่ ยืนยันไม่มีการทุจริตเด็ดขาดและสามารถตรวจสอบได้ นายกรัฐมนตรียังกังวลถึงการซื้อ - ขาย ทอง เนื่องจากประชาชนที่มีทองเก็บไว้เริ่มนําออกมาขาย อาจก่อให้เกิดปัญหาสภาพคล่องของร้านทอง จึงขอความร่วมมือหากไม่มีความจําเป็นให้ทยอยนําออกมาขาย เป็นการช่วยเหลือผู้ประกอบธุรกิจร้านขายทองที่จะได้มีเงินจ่ายเพียงพอ
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยธ. หารือแนวทางการจัดงาน Thailand Social Expo ๒๐๑๘
วันพฤหัสบดีที่ 7 มิถุนายน 2561
ยธ. หารือแนวทางการจัดงาน Thailand Social Expo ๒๐๑๘
นายนิมิต ทัพวนานต์ ผู้ช่วยปลัดกระทรวงยุติธรรม  เป็นประธานการประชุมหารือเพื่อเตรียมการในส่วนของกระทรวงยุติธรรมที่จะเข้าร่วมการจัดงาน Thailand Social Expo ๒๐๑๘
ในวันพุธที่ ๖ มิถุนายน ๒๕๖๑ เวลา ๑๔.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ แจ้งวัฒนะ กรุงเทพฯ
นายนิมิต ทัพวนานต์ ผู้ช่วยปลัดกระทรวงยุติธรรม
เป็นประธานการประชุมหารือเพื่อเตรียมการในส่วนของกระทรวงยุติธรรม
ที่จะเข้าร่วมการจัดงาน Thailand Social Expo ๒๐๑๘
ซึ่งจัดขึ้นเพื่อแสดงศักยภาพด้านสังคม นวัตกรรม เทคโนโลยี
และการประชุมวิชาการด้านสังคมของไทยและอาเซียน
ภายใต้ธีม “Moving towards brighter future with stronger people”
โดยมีกระทรวงพัฒนาสังคมและความมั่นคงของมนุษย์เป็นเจ้าภาพการจัดงาน
ซึ่งกําหนดจัดขึ้นในระหว่างวันที่ ๓ - ๕ สิงหาคม ๒๕๖๑ ณ Hall ๕ - ๗ อิมแพ็ค เมืองทองธานี
ทั้งนี้ ที่ประชุมได้รับทราบแนวทางการจัดงาน ๔ รูปแบบ ประกอบด้วย
๑. การประชุมวิชาการ ๒. การแสดงผลงานนวัตกรรมด้านสังคมของภาครัฐและภาคเอกชน
๓. ผลิตภัณฑ์ด้านสังคมของภาครัฐและภาคเอกชน และ ๔.การแสดงศักยภาพและความสามารถ
ซึ่งที่ประชุมได้มอบหมายให้หน่วยงานในสังกัดกระทรวงยุติธรรมนําเสนอแนวทางและรูปแบบ
การจัดกิจกรรมให้สอดคล้องกับกรอบแนวคิดและรายละเอียดการจัดงาน
ที่สะท้อนให้เห็นถึงการดําเนินงานการอํานวยความยุติธรรม เพื่อลดความเหลื่อมล้ําในสังคม
และสร้างโอกาสการเข้าถึงงานบริการของรัฐแก่ประชาชน
รัฐบาลไทย-ข่าวทำเนียบรัฐบาล-วธ.จับมือจังหวัดอุดรธานีเปิดตัว 8 ชุมชนคุณธรรมน้อมนำหลักปรัชญาของเศรษฐกิจพอเพียงต้นแบบ เปิดพิพิธภัณฑ์พื้นบ้านชุมชนคุณธรรมฯไทพวนบ้านเชียง ส่งเสริมคนดี สังคมดี ความเป็นไทย เกิดพลังคุ
วันจันทร์ที่ 29 พฤษภาคม 2560
วธ.จับมือจังหวัดอุดรธานีเปิดตัว 8 ชุมชนคุณธรรมน้อมนําหลักปรัชญาของเศรษฐกิจพอเพียงต้นแบบ เปิดพิพิธภัณฑ์พื้นบ้านชุมชนคุณธรรมฯไทพวนบ้านเชียง ส่งเสริมคนดี สังคมดี ความเป็นไทย เกิดพลังคุ
วธ.จับมือจังหวัดอุดรธานีเปิดตัว 8 ชุมชนคุณธรรมน้อมนําหลักปรัชญาของเศรษฐกิจพอเพียงต้นแบบ
เปิดพิพิธภัณฑ์พื้นบ้านชุมชนคุณธรรมฯไทพวนบ้านเชียง ส่งเสริมคนดี สังคมดี ความเป็นไทย เกิดพลังคุณธรรมในทุกพื้นที่
เมื่อวันที่ 26 พ.ค.ที่พิพิธภัณฑสถานแห่งชาติบ้านเชียง ต.บ้านเชียง อ.หนองหาน จ.อุดรธานีนายกฤษศญพงษ์ ศิริ ปลัดกระทรวงวัฒนธรรม เป็นประธานเปิดนิทรรศการชุมชนคุณธรรมน้อมนําหลักปรัชญาของเศรษฐกิจพอเพียงต้นแบบ จ.อุดรธานี และพิธีเปิดพิพิธภัณฑ์พื้นบ้านชุมชนคุณธรรมฯไทพวนบ้านเชียง โดยมีหัวหน้าสํานักงานจังหวัด วัฒนธรรมจังหวัดอุดรธานี หัวหน้าส่วนราชการ สื่อมวลชน ประชาชนเข้าร่วมพิธีจํานวนมาก
ปลัด วธ. กล่าวว่า จังหวัดอุดรธานีได้ดําเนินโครงการชุมชนคุณธรรมน้อมนําปรัชญาของเศรษฐกิจพอเพียง ขับเคลื่อนด้วยพลังบวร บ้าน วัด โรงเรียน ร่วมสร้างสังคมคุณธรรม ปลูกฝังศีลธรรม โดยมีวัดหรือ ศาสนสถานเป็นศูนย์รวมจิตใจ คนในชุมชนพึ่งพาตนเองด้วยความพอเพียง มีวิถีวัฒนธรรม มีความอยู่ดีกินดี ทําให้สังคมปราศจากอบายมุข ปัญหาสังคมและสงบสุขอย่างยั่งยืน ตามนโยบายของนายวีระ โรจน์พจนรัตน์ รัฐมนตรีว่าการกระทรวงวัฒนธรรม ในการส่งเสริมคนดี สังคมดี สร้างอัตลักษณ์ความเป็นไทยให้เป็นรูปธรรม ในทุกพื้นที่ และยุทธศาสตร์กระทรวงวัฒนธรรม (วธ.) ในการพัฒนาคุณภาพและมาตรฐานในการจัดการศึกษา วิจัย และบริหารจัดการองค์ความรู้ ด้านศาสนา ศิลปะ และวัฒนธรรม เบื้องต้นได้รับรายงานจาก สวจ.อุดรธานีว่ามีชุมชนเข้าร่วมครบ 20 อําเภอ 156 ตําบล จํานวน 101 แห่งเรียบร้อยแล้ว ถือว่าชุมชนเหล่านี้เป็นเครือข่ายในขับเคลื่อนการสร้างพลังคุณธรรมให้เกิดในแผ่นดิน ขอชื่นชมผู้ว่าราชการจังหวัดอุดรธานี เจ้าคณะอําเภอหนองหาน วัฒนธรรมจังหวัด ตลอดจนบุคลากรของสํานักงานวัฒนธรรมจังหวัดอุดรธานีทุกคนที่ตั้งใจทํางานสนองคุณแผ่นดิน รวมถึงเครือข่ายวัฒนธรรม และทุกหน่วยงานที่สนับสนุนโครงการจนประสบความสําเร็จขับเคลื่อนองค์ความรู้ การมีส่วนร่วม ท่องเที่ยวเชิงวัฒนธรรม สร้างประโยชน์ให้กับชุมชนสูงสุด
ด้าน นางเกศินี สวัสดี วัฒนธรรมจังหวัดอุดรธานี กล่าวว่า เบื้องต้นทางคณะกรรมการคัดเลือกชุมชนต้นแบบ ระดับจังหวัด ได้คัดเลือกชุมชนยกให้เป็นชุมชนคุณธรรมน้อมนําหลักปรัชญาของเศรษฐกิจพอเพียงต้นแบบ 8 แห่ง เพื่อจัดแสดงนิทรรศการเผยแพร่ครั้งนี้ ได้แก่ 1.ชุมชนวัดจําปาสีหราช บ้านสะงวย อ.ไชยวาน 2.ชุมชนวัดคอนสวรรค์ บ้านกุดค้า อ.ทุ่งฝน 3.ชุมชนวัดโนนสว่าง บ้านดงยาง อ.พิบูลย์รักษ์ 4.ชุมชนวัดศรีโสภณ บ้านผือ อ.บ้านผือ 5.ชุมชนวัดป่าโนนทองอินทร์ อ.กู่แก้ว 6.ชุมชนบ้านเชียง อ.หนองหาน 7.ชุมชนไทพวนบ้านผือ อ.บ้านผือ และ8.ชุมชนบ้านหนองกุง อ.โนนสะอาด โดยทาง สวจ.อุดรธานี ได้จัดการแสดง สาธิต แลกเปลี่ยนเรียนรู้ และขยายไปสู่ชุมชนอื่นๆต่อไป
-----------------------------------
รัฐบาลไทย-ข่าวทำเนียบรัฐบาล-รัฐวิสาหกิจและบริษัทในเครือเร่งเบิกจ่ายงบลงทุน 2 เดือนสุดท้ายของปี 62 เบิกจ่ายได้ตามเป้าหมาย 100,000 ล้านบาท
วันศุกร์ที่ 27 ธันวาคม 2562
รัฐวิสาหกิจและบริษัทในเครือเร่งเบิกจ่ายงบลงทุน 2 เดือนสุดท้ายของปี 62 เบิกจ่ายได้ตามเป้าหมาย 100,000 ล้านบาท
จากที่รองนายกฯ (นายสมคิด จาตุศรีพิทักษ์) มอบนโยบายให้รัฐวิสาหกิจและบริษัทในเครือเร่งรัดการเบิกจ่ายงบลงทุนในช่วง 2 เดือน (เดือน พ.ย. - ธ.ค.2562) ให้ได้มากกว่า 100,000 ล้านบาทก่อนสิ้นปี 2562 เพื่อสร้างความเชื่อมั่นให้กับนักลงทุนละช่วยกระตุ้นเศรษฐกิจ
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า จากที่รองนายกรัฐมนตรี (นายสมคิด จาตุศรีพิทักษ์) มอบนโยบายให้รัฐวิสาหกิจและบริษัทในเครือเร่งรัดการเบิกจ่ายงบลงทุนในช่วง 2 เดือน (เดือนพฤศจิกายน - ธันวาคม 2562) ให้ได้มากกว่า 100,000 ล้านบาทก่อนสิ้นปี 2562 เพื่อสร้างความเชื่อมั่นให้กับนักลงทุนและช่วยกระตุ้นเศรษฐกิจในช่วงสุดท้ายของปี 2562 และในปี 2563 ได้อย่างต่อเนื่อง สคร. ได้ดําเนินการเร่งรัดและติดตามการเบิกจ่ายงบลงทุนของรัฐวิสาหกิจอย่างใกล้ชิด โดยร่วมกับรัฐวิสาหกิจและกรรมการผู้แทนกระทรวงการคลังในรัฐวิสาหกิจเพื่อเร่งผลักดันและแก้ไขปัญหาที่จะทําให้การเบิกจ่ายงบลงทุนมีความล่าช้า ให้รัฐวิสาหกิจสามารถเบิกจ่ายงบลงทุนได้ตามเป้าหมาย
นายชาญวิทย์ นาคบุรี รองผู้อํานวยการ สคร. กล่าวว่า ในช่วงเดือนพฤศจิกายน - ธันวาคม 2562 รัฐวิสาหกิจและบริษัทในเครือของรัฐวิสาหกิจประมาณการเบิกจ่ายงบลงทุน ประมาณ 115,000 ล้านบาท ประกอบด้วยการลงทุนของรัฐวิสาหกิจปีงบประมาณ 15,400 ล้านบาท รัฐวิสาหกิจปีปฏิทิน 43,500 ล้านบาท และบริษัทในเครือของรัฐวิสาหกิจ 56,700 ล้านบาท โดยจากการติดตามข้อมูลผลการเบิกจ่ายงบลงทุนจากรัฐวิสาหกิจคาดว่า ผลการเบิกจ่ายงบลงทุนรวม 2 เดือน (เดือนพฤศจิกายน - ธันวาคม 2562) รัฐวิสาหกิจจะเบิกจ่ายได้ประมาณ 101,800 ล้านบาท หรือคิดเป็นร้อยละ 102 ของเป้าหมายที่ 100,000 ล้านบาท
สําหรับการเบิกจ่ายงบลงทุนของรัฐวิสาหกิจปี 2563 คณะรัฐมนตรีและคณะกรรมการรัฐวิสาหกิจ เห็นชอบกรอบการลงทุนจํานวน 365,553 ล้านบาท โดยยังคงมีโครงการลงทุนขนาดใหญ่อย่างต่อเนื่อง อาทิ โครงการรถไฟความเร็วสูงไทย – จีน ระยะที่ 1 และโครงการก่อสร้างรถไฟทางคู่สายต่างๆ ของการรถไฟแห่งประเทศไทย โครงการรถไฟฟ้าสายสีม่วง ช่วงเตาปูน – ราษฎร์บูรณะ และโครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการลงทุนโครงข่ายระบบท่อส่งก๊าซธรรมชาติ ของบริษัท ปตท. จํากัด (มหาชน) และงานก่อสร้างปรับปรุงขยายเขตจําหน่ายน้ําของการประปาส่วนภูมิภาค
นายประภาศ คงเอียด ผู้อํานวยการ สคร. กล่าวทิ้งท้ายว่า รัฐบาลให้ความสําคัญกับการลงทุนของรัฐวิสาหกิจในการขับเคลื่อนเศรษฐกิจของประเทศ โดยคณะกรรมการรัฐมนตรีฝ่ายเศรษฐกิจในการประชุมครั้งที่ 7/2562 ได้กําหนดแนวทางการเร่งรัดการเบิกจ่ายงบลงทุนของรัฐวิสาหกิจ ให้กระทรวงเจ้าสังกัดกํากับติดตามให้รัฐวิสาหกิจดําเนินการโครงการลงทุนให้เป็นไปตามเป้าหมาย โดยเฉพาะโครงการขนาดใหญ่ที่มีผลต่อการขับเคลื่อนเศรษฐกิจ และให้เร่งรัดการเบิกจ่ายของโครงการลงทุนมาดําเนินการให้เร็วขึ้น (Front - Loaded) สําหรับกรณีรัฐวิสาหกิจจะมีการปรับลดกรอบการลงทุน ให้ปรับลดได้เฉพาะโครงการที่หมดความจําเป็น หรือได้ดําเนินการ Front – Loaded มาแล้วเท่านั้น และให้รัฐวิสาหกิจเสนอโครงการลงทุนทดแทนด้วย ทั้งนี้ สคร. จะติดตามการเบิกจ่ายของรัฐวิสาหกิจในปี 2563 ให้เป็นไปอย่างต่อเนื่องและเข้มข้นกว่าเดิม เพื่อสนับสนุนการเติบโตของเศรษฐกิจต่อไป
รัฐบาลไทย-ข่าวทำเนียบรัฐบาล-นายกรัฐมนตรีกล่าวถ้อยแถลงระหว่างการประชุมเต็มคณะ (Plenary)
วันจันทร์ที่ 19 พฤศจิกายน 2561
นายกรัฐมนตรีกล่าวถ้อยแถลงระหว่างการประชุมเต็มคณะ (Plenary)
มุ่งขับเคลื่อนประชาคมอาเซียนที่ยั่งยืน เชื่อมโยงกันอย่างไร้รอยต่อ โดยประชาชนมีส่วนร่วมและไม่ทิ้งใครไว้ข้างหลัง
วันนี้ (13 พ.ย. 61) เวลา 18.45 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน ครั้งที่ 33 แบบเต็มคณะ (Plenary) และการหารือระหว่างอาหารค่ํา (Working Dinner) ที่นายลี เซียน ลุง นายกรัฐมนตรีสาธารณรัฐสิงคโปร์เป็นเจ้าภาพเพื่อเป็นเกียรติแก่ผู้นําประเทศสมาชิกอาเซียน ณ ศูนย์การประชุมและนิทรรศการซันเทค
โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีได้กล่าวถ้อยแถลงแสดงจุดยืนของประเทศไทยในการสนับสนุนการสร้างความยั่งยืนให้กับประชาคมอาเซียน นโยบายของอาเซียนต่อหุ้นส่วนนอกภูมิภาค และการเตรียมความพร้อมสําหรับอนาคตของอาเซียนท่ามกลางการเปลี่ยนแปลงภายในภูมิภาคและของโลก โดยนายกรัฐมนตรีเห็นว่าอาเซียนควรให้ความสําคัญกับ 3 ประเด็นหลัก ดังนี้
1. การสานต่อการดําเนินการในการสร้างความเข้มแข็งและนวัตกรรม ทั้งในเรื่องอาชญากรรมข้ามชาติ การบริหารจัดการชายแดน การรับมือกับภัยพิบัติทางธรรมชาติและการพัฒนาคลังเก็บสิ่งของช่วยเหลือผู้ประสบภัยของอาเซียนที่ จังหวัดชัยนาท การสนับสนุนให้ประชาชนมีความรู้ด้านการเงินและเข้าถึงบริการทางการเงินผ่านระบบดิจิทัลและพัฒนาการของเทคโนโลยีด้านการเงิน (fintech) เพื่อส่งเสริมตลาดวิสาหกิจขนาดกลางขนาดย่อมและรายย่อยของอาเซียน
2.การสร้างความยั่งยืนให้แก่อาเซียน อาเซียนมีแนวโน้มที่จะมีความเหลื่อมล้ําเพิ่มขึ้นและจํานวนผู้สูงอายุเพิ่มขึ้น ไทยในฐานะผู้ประสานงานด้านการพัฒนาที่ยั่งยืนจะร่วมมือกับประเทศสมาชิกส่งเสริมการพัฒนาที่ยั่งยืนเพื่อให้อาเซียนเป็นประชาคมที่มีประชาชนเป็นศูนย์กลาง ไม่ทิ้งใครไว้ข้างหลัง โดยมีพลวัตและมองไปสู่อนาคต และขอบคุณประเทศสมาชิกที่สนับสนุนการจัดตั้งศูนย์การศึกษาและการหารือด้านการพัฒนาที่ยั่งยืนและศูนย์อาเซียนเพื่อผู้สูงวัยอย่างมีศักยภาพและนวัตกรรมในไทยในปีหน้า
3.การเสริมสร้างหุ้นส่วนที่มีกับประเทศคู่เจรจาและประชาคมโลก เพื่อส่งเสริมเสถียรภาพและความเจริญรุ่งเรืองของภูมิภาคเอเชีย-แปซิฟิก การเสริมสร้างโครงสร้างสถาปัตยกรรมภูมิภาคที่อาเซียนเป็นแกนกลางเพื่อสร้างมูลค่าเพิ่มทางยุทธศาสตร์ให้กับอาเซียน โดยคํานึงถึงหลัก 3M การไว้เนื้อเชื่อใจซึ่งกันและกัน ความเคารพซึ่งกันและกัน และผลประโยชน์ร่วมกัน (mutual trust, mutual benefit, and mutual respect) เพื่อนําไปสู่การสร้างดุลยภาพใหม่ทางยุทธศาสตร์ในภูมิภาค และสนับสนุนให้อาเซียนหาแนวคิดร่วมในเรื่องอินโด-แปซิฟิก บนพื้นฐานของหลักการมีส่วนร่วมของทุกฝ่าย
สําหรับการรักษาเอกภาพและเสถียรภาพในภูมิภาคนั้น นายกรัฐมนตรีเห็นว่าอาเซียนต้องช่วยกันแก้ไขปัญหาความท้าทายในภูมิภาค โดยคํานึงถึงผลประโยชน์ร่วมกันของภูมิภาคและความต้องการของประเทศที่ได้รับผลกระทบเป็นสําคัญ ซึ่งไทยสนับสนุนบทบาทของเลขาธิการอาเซียนในเรื่องนี้ โดยเฉพาะเรื่องการให้ความช่วยเหลือด้านมนุษยธรรมอื่น ๆ ในภูมิภาค นอกจากนี้ ไทยยังสนับสนุนการส่งผู้แทนอาเซียนไปเยือนเมียนมา เพื่อพิจารณาสถานการณ์และหารือเกี่ยวกับบทบาทของอาเซียนในการช่วยเมียนมาแก้ไขสถานการณ์ในรัฐยะไข่อย่างสร้างสรรค์
ในตอนท้ายนายกรัฐมนตรีย้ําว่าอาเซียนจะต้องร่วมมือกันอย่างใกล้ชิด ในการสร้างอัตลักษณ์อาเซียน เพื่อก้าวไปข้างหน้าด้วยกันอย่างมีพลวัต สู่อนาคตที่ยั่งยืนในทุกมิติ ซึ่งจะนํามาซึ่งความกินดีอยู่ดีและสันติสุขของประชาชนอาเซียนอย่างแท้จริง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 15 พฤษภาคม 2563 [กระทรวงสาธารณสุข]
วันศุกร์ที่ 15 พฤษภาคม 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่15 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย มีผู้ป่วยกลับบ้านได้ 4 ราย คิดเป็นร้อยละ 94.35 ของผู้ป่วยทั้งหมด รวมกลับบ้านสะสม 2,854 ราย มีรายงานผู้ติดเชื้อรายใหม่ 7 ราย (ทั้งหมดอยู่ในสถานกักตัวเฝ้าระวังโรคที่รัฐจัดให้ (State Quarantine) เป็นผู้ที่เดินทางมาจากประเทศปากีสถาน) ทําให้ขณะนี้มีผู้ป่วยที่ยังรักษาอยู่ในโรงพยาบาล 115 ราย หรือคิดเป็นร้อยละ 3.80 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,025 ราย
สําหรับคนไทยที่ตกค้างในต่างประเทศที่ได้ทยอยเดินทางเข้าประเทศนั้น รัฐบาลได้มีมาตรการรองรับโดยให้ทุกคนต้องเข้ารับการกักตัวเพื่อเฝ้าระวังโรคเป็นเวลา 14 วัน ก่อนอนุญาตให้กลับภูมิลําเนา และหากรายใดป่วยจะนําเข้าสู่ระบบการรักษาได้อย่างทันท่วงที เป็นมาตรการป้องกันการนําเชื้อจากต่างประเทศเข้ามาแพร่ให้กับคนในประเทศ
การป้องกันโรคที่ดีที่สุดคือการสวมหน้ากากผ้า /หน้ากากอนามัย เว้นระยะห่าง 1-2 เมตร และล้างมือบ่อยๆ หากต้องการออกกําลังกายที่สวนสาธารณะ จะต้องผ่านการคัดกรองที่จุดคัดกรองของสวนสาธารณะทุกครั้ง ไม่ควรรวมกลุ่ม รีบกลับบ้านทันทีเมื่อออกกําลังกายเสร็จ ส่วนผู้ดูแลสวนสาธารณะต้องทําความสะอาดโดยเฉพาะบริเวณพื้นผิวที่มีผู้สัมผัสบ่อย ขอแนะนําประชาชนควรงดออกกําลังกายที่ต้องเล่นเป็นทีม มีการปะทะกัน เช่น ฟุตบอล วอลเลย์บอล บาสเก็ตบอล เนื่องจากอาจเกิดการสัมผัสน้ํามูก น้ําลาย ของผู้อื่นทําให้เกิดความเสี่ยงติดโรคได้
*********************************
15 พฤษภาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 มิถุนายน 2563
วันอาทิตย์ที่ 14 มิถุนายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 14 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นนักศึกษาชาวไทย เพศหญิง อายุ 25 ปี เดินทางกลับจากประเทศสหรัฐอเมริกา และเข้ารับการเฝ้าระวังในสถานที่รัฐจัดให้ไม่มีผู้ป่วยกลับบ้าน ยอดผู้ป่วยกลับบ้าน สะสม 2,987 ราย หรือคิดเป็นร้อยละ 95.28 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.87 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
ขณะนี้สถานการณ์การติดเชื้อโควิด 19 ไม่พบผู้ติดเชื้อภายในประเทศ เป็นเวลา 20 วันแล้ว โดยผู้ติดเชื้อยังคงเป็นผู้เดินทางกลับจากต่างประเทศ และยังมีคนไทยจากต่างประเทศทยอยกลับเข้ามาอย่างต่อเนื่องโดยหน่วยงานที่เกี่ยวข้องมีการกําหนดจํานวนผู้ที่เดินทางเข้าประเทศอย่างจํากัดและเหมาะสม เพื่อให้สามารถบริหารจัดการสถานที่เฝ้าระวังกักตัวและการดูแลของบุคลากรทางการแพทย์ให้เป็นไปอย่างมีประสิทธิภาพ อย่างไรก็ตามกระทรวงสาธารณสุข
ขอย้ําเตือนประชาชน ไม่ควรประมาท โดยเฉพาะเมื่อรัฐบาลมีการผ่อนปรนมากขึ้นจนเกือบเข้าสู่สถานการณ์ปกติ อาจทําให้มีความเสี่ยงในการรับและแพร่เชื้อหากไปในพื้นที่แออัดและมีคนจํานวนมาก ขอให้ยังคงเข้มการปฏิบัติตามคําแนะนําอย่างเคร่งครัด โดยเฉพาะมาตรการป้องกันส่วนบุคคล เว้นระยะห่าง 1-2 เมตร
สวมหน้ากากผ้า/หน้ากากอนามัย ไม่ใส่เฟซชิลด์โดยไม่สวมหน้ากาก ล้างมือบ่อย ๆ หลีกเลี่ยงการสัมผัสใกล้ชิดกับผู้อื่น หลีกเลี่ยงการพบปะหรือการชุมนุมกันเป็นกลุ่มก้อน จํากัดเวลาในการอยู่สถานที่ใดสถานที่หนึ่ง และออกจากบ้านเท่าที่จําเป็น เพื่อป้องกันตนเองและคนรอบข้าง
สําหรับกรณีกรุงปักกิ่งนับเป็นบทเรียนที่น่าสนใจ จากการที่พบผู้ป่วยโควิด 19 รายใหม่จํานวน 36 ราย ที่ส่วนใหญ่เกี่ยวข้องกับตลาดค้าส่งอาหารสดนั้น เป็นข้อสังเกตว่าถึงแม้จะไม่มีรายงานการแพร่ระบาดมาเป็นเวลานาน แต่อาจมีการแพร่เชื้อเกิดขึ้นใหม่ได้ตลอด ส่วนการพบวัตถุดิบหรืออาหารดิบมีการปนเปื้อนของเชื้อไวรัสก่อโรคโควิด 19 นั้นต้องรอการตรวจสอบเพิ่มเติม ดังนั้น นอกจากการเข้มมาตรการป้องกันส่วนบุคคลแล้ว หากไปตลาดสด ประชาชนควรระมัดระวังการรับเชื้อ โดยวางแผนการจับจ่ายซื้อของ เลือกร้านและวัตถุดิบที่สะอาด ปลอดภัย ได้มาตรฐาน ภายหลังการสัมผัสวัตถุดิบควรรีบล้างมือด้วยน้ําและสบู่ รีบซื้อและรีบกลับบ้านทําความสะอาดร่างกาย ล้างมือก่อนปรุงอาหาร ทําความสะอาดวัตถุดิบที่จะนํามาประกอบอาหาร และทานอาหารที่ปรงสุกด้วยความร้อนอยู่เสมอ
********************************* 14 มิถุนายน 2563
*******************